b'\n_START_ARTICLE_\nLeopold Nathan\n_START_SECTION_\n\xc5\xbdivljenje in delo\n_START_PARAGRAPH_\nNathan je leta 1814 diplomiral na dunajski medicinski fakulteti in se v letih 1815\xe2\x88\x921817 dodatno izpopolnjeval za kirurga na Operationsz\xc3\xb6glingsinstitutu pri V. Kernu. Leta 1823 je bil imenovan za profesorja teoreti\xc4\x8dne in prakti\xc4\x8dne kirurgije na ljubljanskem Mediko-kirur\xc5\xa1kem liceju ter tu pou\xc4\x8deval do razpusta zavoda 1849; leta 1850 pa je postal primarij kirur\xc5\xa1kega oddelka ljubljanske bolni\xc5\xa1nice. Nathan je leta 1847, le eno leto po uvedbi inhalacijske narkoze z etrom v ZDA, kot prvi med kirurgi na Slovenskem za\xc4\x8del pri operacijah uporabljati to narkozo. Leta 1848 je bil tudi med pobudniki, da bi Ljubljana dobila popolno medicinsko fakulteto.'